Document ID: 32001D0744

32001D0744
L 278/35
JURNALUL OFÍCIAL AL UNIUNII EUROPENE
DECIZIA COMISIEI
din 17 octombrie 2001
de modificare a anexei V a Directivei 1999/30/CE a Consiliului privind valorile limită pentru dioxidul de sulf, dioxidul de azot și oxizii de azot, pulberile în suspensie și plumbul din aerul înconjurător
[notificată cu numărul C(2001) 3091]
(Text cu relevanță pentru SEE)
(2001/744/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 1999/30/CE a Consiliului din 22 iunie 1999 privind valorile limită pentru dioxidul de sulf, dioxidul de azot și oxizii de azot, pulberile în suspensie și plumbul din aerul înconjurător (1), în special articolul 7 alineatul (7),
întrucât:
(1)
Valorile limită pentru dioxidul de sulf, dioxidul de azot și oxizii de azot, particule și plumb în aerul înconjurător au fost stabilite de Directiva 1999/30/CE.
(2)
Metoda de determinare a limitelor de evaluare superioare și inferioare ale acestor poluanți prevăzută de directiva în cauză ar trebui modificată pentru a clarifica metoda de calcul.
(3)
Măsurile prevăzute de prezenta decizie sunt conforme cu avizul comitetului instituit în temeiul articolului 12 alineatul (2) din Directiva 96/62/CE a Consiliului (2),
ADOPTĂ PREZENTA DECIZIE:
Articolul 1
Secțiunea I de la anexa V la Directiva 1999/30/CE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 17 octombrie 2001.

Labels: 1
20